Holen I-II kraftverk

Holen I-II kraftverk er et vannkraftverk ved Botsvatn i Bykle kommune i Agder.

Beliggenhet og produksjon 
Kraftverket ligger i samme fjellhall som Holen III kraftverk. Kraftverket regulerer elven Otra, der Otteraaens Brugseierforening er reguleringsansvarlig.

Kraftverket utnytter fallet på 316 meter fra Vatnedalsvatn. Det tilføres også vann fra flere bekkeinntak. Vatnedalsvatn er oppdemmet av Vatnedalsdammen og reguleres mellom 840 og 700 moh., noe som gir en reguleringshøyde på hele 140 meter. Magasinkapasiteten er på 1150 millioner kubikkmeter vann.

Installert effekt er 230 MW fra to francisturbiner. Årsproduksjonen er på 584 GWh.

Ormsavatn reguleres også til denne kraftstasjonen; reguleringshøyden er mellom 868 og 856 moh. Det kan også overføres vann fra Hartevatn og Breivevatn, fra Breive pumpestasjon.

Vannet går videre til Brokke kraftverk.

Historikk 
Produksjonen startet i 1981.

Eierskap 
Kraftverket eies av Å Energi og Skagerak Kraft.

Referanser

Kilder 
 
 NVE vannkraftdatabase Holen I-II
 Statkraft 
 Å Energi
 Store norske leksikon
 Skagerak Kraft Holen
 Skagerak Kraft Breive

Pumpestasjoner

Breive på 20 MW pumper fra Hartevatn (759 meter HRV) opp i overføringstunnelen som går til Store Førresvann. I drift 1981.
Den har 8 pumper og pumper vannet 90 meter opp. Årlig kraftforbruk er 44 GWh.

Vannkraftverk i Agder
Kraftverk i Bykle
Setesdal
Otra Kraft
Å Energi
Skagerak kraft
Kraftverk etablert i 1981
Setesdalsvassdraget